Public procurement notice: Prior Information Notice Without Call For Competition
Published: 2019-11-06
Buyer: Finrail Oy
Country: FI
Contract type: Services
CPV classification: 34632000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä asiakirja ei ole ennakkoilmoitus, hankintailmoitus tai tarjouspyyntö, vaan ilmoitus markkinavuoropuhelusta koskien 27.11.2019 klo 12:00–15:00 järjestettävää infotilaisuutta/markkinavuoropuhelua. Pohjois-Suomen kauko-ohjausjärjestelmä on elinkaarensa osalta teknisen uudistuksen tarpeessa. Sama ohjausjärjestelmä on käytössä myös osassa Tampereen ohjauskeskuksen ohjausalueita. Hankintayksikkö tulee alustavien suunnitelmien mukaan kilpailuttamaan Pohjois-Suomen kauko-ohjausjärjestelmän uudelleenrakentamisen lähivuosien aikana. Uuden kauko-ohjausjärjestelmän on tarkoitus mahdollistaa paikkariippumaton ja dynaaminen ohjaustyö, työn tehokkaampi hoitaminen, sekä automaation laajempi käyttö Pohjois-Suomen rautatieliikenteenohjausalueella. Ohjausjärjestelmä on tarkoitus yhdistää asetinlaite-, kauko-ohjaus- ja tietojärjestelmiin, jonka lisäksi siinä tulee olla rajapinta muihin rautatieliikenteenohjauksen hallintajärjestelmiin.
Hankinnan kohteen kuvauksen määrittelytyö on suunniteltu aloitettavaksi lähiaikoina. Tilaaja on päättänyt toteuttaa järjestelmätoimittajille markkinavuoropuhelun aiheeseen liittyen. Markkinavuoropuhelun tavoitteena on saada lisätietoa nimenomaan uusista ja innovatiivisista tavoista tuottaa kuvauksen mukaista palvelua sekä selvittää, millä aikataululla kuvauksen mukainen palvelu olisi toteutettavissa huomioiden toimittajien resurssit. Tilaisuus painottuu liikenteenohjausjärjestelmiin ja keväällä 2020 järjestetään mahdollisesti toinen, syvemmän tason markkinavuoropuhelu.Tällä ilmoituksella pyritään tavoittamaan laajasti palvelun tuottamisesta mahdollisesti kiinnostuneet toimittajat.
Tilaisuus järjestetään osoitteessa Palkkatilanportti 1, 00240, Helsinki. Kiinnostuneita toimittajia pyydetään ilmoittamaan osallistumisensa tilaisuuteen ja osallistuvien henkilöiden arvioidun lukumäärän sähköpostitse osoitteeseen hankinnat@tmfg.fi päivämäärään 20.11.2019 mennessä.
Markkinavuoropuheluun osallistuminen tai osallistumatta jättäminen eivät ole edellytys tai este kilpailutukseen osallistumiselle eivätkä sido ketään. Vuoropuheluun osallistumisesta ei makseta korvausta. Yhteinen tilaisuus kestää noin klo 12:00–13:00 ja tämän jälkeen on mahdollisuus kahdenkeskisiin keskusteluihin hankintayksikön harkinnan mukaan. Aikaa on varattu klo 15:00 asti. Hankintayksikkö voi tarvittaessa oman harkintansa perusteella lähettää markkinavuoropuheluun osallistuneille vielä erillisen palautteen antamismahdollisuuden esimerkiksi Webropolilla tai muulla vastaavalla tavalla tilaisuuden jälkeen siihen sähköpostiosoitteeseen, josta ilmoittaudutaan markkinavuoropuheluun. Vastaaminen ja palautteen antaminen on vapaaehtoista eikä sido vastaajaa ja palautteen antajaa. Tämä tietopyyntö ei velvoita hankintayksikköä tai muita hankintamenettelyssä mukana olevia hankintayksikön asemassa olevia tahoja toteuttamaan hankintaa. Oikeusperuste: Direktiivi 2014/25/EU (Erityisalat).